Andrus Ansip
Store norske leksikon,Historie,Verdens historie og samtidshistorie,Europa,Estlands historie,Estlands samtidshistorie
Andrus Ansip er en estisk politiker. Han ledet det høyreliberale Reformpartiet fra 2004 til 2014, var Estlands statsminister fra 2005 til 2014 og en av EU-kommisjonens visepresidenter fra 2014 til 2019.
Ansip er utdannet kjemiker. Han var borgermester i hjembyen Tartu fra 1998 til 2004. Han kom inn i rikspolitikken for alvor i 2004 da han ble handels- og samferdselsminister. Han hadde denne posten i ett år før han i 2005 tok over som Estlands statsminister. Han ledet den estiske regjeringen helt fram til 2014, det vil si i 3271 dager. Dermed ble han den lengstsittende statsministeren i Estlands historie.I perioden 2014–2019 var Ansip en av visepresidentene i Europakommisjonen og EU-kommissær for det digitale indre marked.Siden 2019 har Ansip vært medlem av Europaparlamentet. Les mer i Store norske leksikon Estland Estlands samtidshistorie Estlands politiske system